చెన్నై: ఎనిమిదేళ్ల క్రితంనాటి 'దేశ ద్రోహం' కేసు మరుమలార్చి ద్రవిడ మున్నేట కజగం (ఎండీఎంకే) నేత వై.గోపాలస్వామిని వెంటాడుతోంది. ఎల్టీటీఈకి మద్దతుగా 2009లో ఆయన చేసిన వ్యాఖ్యలకు గాను నమోదైన కేసుకు సంబంధించి చెన్నై మెజిస్ట్రేట్ కోర్టు ముందు సోమవారంనాడు ఆయన హాజరయ్యారు. కోర్టు 15 రోజుల జ్యుడిషియల్ కస్టడీకి ఆదేశించింది. శ్రీలంకలో నిషేధిత ఎల్టీటీఐపై యుద్ధాన్ని ఆపకపోతే ఇండియా ఏకాకిగా మిగిలిపోతుందని వైగో అప్పట్లో రెచ్చగొట్టే ఉపన్యాసం చేయడంతో ఆయనపై సెక్షన్ 124-ఎ, 153 కింద పోలీసులు దేశద్రోహం కేసు నమోదు చేశారు. ఎల్టీటీఈ చీఫ్ ప్రభాకరన్కు బహిరంగ మద్దతు ప్రకటించి వైగో...తమిళులు, తమిళ ఈళంకు ప్రత్యేక దేశం కావాలన్న అభిప్రాయంతో ఉండేవారు. కాగా, 1972లో ఎల్టీటీఈ చీఫ్ ప్రభాకరన్ తమిళ్ న్యూటైగర్స్ అనే మిలిటెంట్ గ్రూప్ను ఏర్పాటు చేసి జాతుల పోరాటంగా మార్చడం ద్వారా శ్రీలంక ఆర్మీపై సుదీర్ఘ పోరాటం సాగించారు.  2009లో శ్రీలంక మిలటరీ దాడుల్లో ప్రభాకరన్ హతమయ్యాడు. 1992లో భారత ప్రధాని రాజీవ్ గాంధీని హత్యానంతరం ఎల్టీటీఈని ఇండియాలో నిషేధించారు.
chennai: enimidella kritamnati 'desha droham' kesu marumalarchi dravida munneta kajagam (mdmk) netha vai.gopalaswamini ventaadutondi. elteeteeeki maddatugaa 2009loo aayana chesina vyaakhyalaku gaanu namodaina kesuku sambandhinchi chennai magistrate kortu mundu somavaramnadu aayana haajarayyaaru. kortu 15 rojula judicial kastadeeki aadesinchindi. srilankalo nishedhita elttipi yuddhaanni aapakapothe india ekakiga migilipotundani vaigo appatlo rechagotte upanyaasam cheyadamtho aayanapai section 124-e, 153 kinda poliisulu deshadroham kesu namodu chesaru. eltty cheef prabhaakaranku bahiranga maddatu prakatinchi vaigo...tamilulu, tamila eelanku pratyeka desham kaavaalanna abhipraayamtho undevaaru. kaga, 1972loo eltty cheef prabhakaran tamil neutigers ane militent groopnu erpaatu chesi jaatula poraatamgaa marchadam dwara srilanka aarmeepai sudeergha poratam saaginchaaru.  2009loo srilanka milatary daadullo prabhakaran hatamayyadu. 1992loo bhaarata pradhaani rajiv gaandheeni hatyaanantaram elteeteeeni indialo nishedhinchaaru.